న్యూఢిల్లీ: షహరాన్పూర్లో పర్యటించేందుకు ఉత్తరప్రదేశ్ ప్రభుత్వం అనుమతి నిరాకరించినప్పటికీ... కాంగ్రెస్ ఉపాధ్యక్షుడు రాహుల్ గాంధీ వెనక్కి తగ్గలేదు. ముందుగా నిర్ణయించుకున్న షెడ్యూల్ ప్రకారమే శనివారం యూపీలో పర్యటించేందుకు బయల్దేరి వెళ్లారు. రాహుల్ పర్యటనను అడ్డుకోవడం సీఎం యోగి సహా ఎవరి తరం కాదని కాంగ్రెస్ ప్రకటించిన సంగతి తెలిసిందే. దీంతో యూపీ ప్రభుత్వంతో అమీతుమీ తేల్చుకునేందుకే ఆయన సిద్ధమైనట్టు కనిపిస్తోంది. దళితులు, ఠాగూర్ వర్గాల మధ్య విభేధాలు చోటుచేసుకోవడంతో  ఇలీవల షహరాన్పూర్ హింసాత్మకంగా మారింది. బీఎస్పీ చీఫ్ మాయావతి సభ జరిగిన తెల్లారే చోటుచేసుకున్న ఈ అల్లర్లలో... ఇద్దరు ప్రాణాలు కోల్పోగా, అనేక మంది గాయపడ్డారు. అయితే ఇప్పుడిప్పుడే షహరాన్పూర్లో శాంతియుత వాతావరణం నెలకొంటుండడంతో.. కొందరు ఓర్వలేకే అల్లర్లకు కుట్రపన్నారని యూపీ సీఎం యోగి ఆరోపిస్తున్నారు. రాజకీయ నేతలెవ్వరికీ షహరాన్పూర్ వెళ్లేందుకు అనుమతి ఇవ్వరాదని సైతం ఆదేశించారు.కాగా శనివారం షహరాన్పూర్ బయల్దేరిన రాహుల్ గాంధీతో పాటు యూపీ కాంగ్రెస్ చీఫ్ రాజ్ బబ్బార్, కాంగ్రెస్ సీనియర్ నేత గులాం నబీ ఆజాద్ కూడా ఉన్నారు. రాహుల్ ప్రయాణిస్తున్న హెలికాప్టర్ ల్యాండ్ అయ్యేందుకు యూపీ అధికారులు అనుమతించక పోవడంతో ఆయన రోడ్డు మార్గంలో పయనమయ్యారు.
newdhilly: shaharanpurlo paryatinchenduku uttarapradesh prabhutvam anumati niraakarinchinappatikii... congress upaadhyakshudu rahul gaandhi venakki taggaledu. mundugaa nirnayinchukunna shedule prakarame sanivaaram upilo paryatinchenduku bayalderi vellaaru. rahul paryatananu addukovadam cm yogi sahaa evari taram kaadani congress prakatinchina sangati telisinde. deentho up prabhutvamto ameetumee telchukunenduke aayana siddhamainattu kanipistondi. dalitulu, tagur vargala madhya vibhedhaalu chotuchesukovadamto  ileevala shaharanpur himsaatmakamgaa maarindi. bsp cheef mayavati sabha jarigina tellare chotuchesukunna ee allarlalo... iddaru praanaalu kolpoga, aneka mandi gayapaddaru. ayithe ippudippude shaharanpurlo saantiyuta vaataavaranam nelakontundadamto.. kondaru orvaleke allarlaku kutrapannarani up cm yogi aaropistunnaaru. rajakeeya nethalevvariki shaharanpur vellenduku anumati ivvaraadani saitam aadesinchaaru.kaga sanivaaram shaharanpur bayalderina rahul gaandheetho paatu up congress cheef raj babbar, congress seanier netha gulam nabi ajad kuudaa unnaaru. rahul prayaanistunna helicapter land ayyenduku up adhikaarulu anumatinchaka povadamtho aayana roddu maargamlo payanamayyaru.